“Die reëling tot dusver was dat waar diere op ’n plaas positief vir voëlgriep getoets word, al die diere van kant gemaak moet word. Die boere word vir die verlies vergoed.”
Mulder, wat die situasie as ’n “ernstige krisis” bestempel het, het verduidelik dat die gebied vir drie tot vier maande skoon moet wees van die virus voordat uitvoerbedrywighede hervatkanword.
“Ons volg die reëls, maar elke keer gebeur dit so dat die virus weer uitbreek voordat die tydperk om is. Die groot vraag is: Wat is die rede hiervoor?
“Ons aanvanklike plan om die voëls van kant te maak, blyk dus onsuksesvol te wees. Ons gaan egter nie dadelik van dié plan afsien nie en sal steeds besmette diere van kant maak.
“Intussen is die ander moontlikheid om die geaffekteerde gebied te soneer om die virus in kleiner gebiede te beperk. Inenting is ook ’n opsie.”